
פרוטוקול מס' 13
מישיבת ועדת החוקה, חוק ומשפט
יום שני, כ"ד בתשרי התש"ס (4 באוקטובר 1999), שעה 10:00




נכחו:	חברי הוועדה:	
	
אמנון רובינשטיין - היו"ר	
	צחי הנגבי	
             אופיר פינס-פז
             דליה רבין-פילוסוף




	מוזמנים:	
	עו"ד ענת אסיף	- משרד המשפטים
	סנ"צ סוזי בן-ברוך	- המשרד לביטחון פנים, ראש מדור נוער
	בתיה ארטמן	- משרד העבודה והרווחה, סגנית בכירה ליועץ המשפטי
	עו"ד דינה מרשק-מירום	- משרד העבודה והרווחה, פקידת סעד ראשית
		







	יועץ משפטי:	שלמה שהם


	מנהלת הוועדה:	דורית ואג

		
	קצרנית:	אסתר מימון




סדר היום:  	דיון בהצעות להחיל רציפות על הצעות חוק מהכנסת ה-14 - הצעת חוק הנוער (טיפול והשגחה) (תיקון מס' 14) (סמכות בית המשפט לנוער למנות אפוטרופוס לדין), התשנ"ח -1998



דיון בהצעות להחיל רציפות על הצעות חוק מהכנסת ה-14 - הצעת חוק הנוער (טיפול והשגחה) (תיקון מס' 14) (סמכות בית המשפט לנוער למנות אפוטרופוס לדין), התשנ"ח-1998

היו"ר אמנון רובינשטיין:

	הישיבה פתוחה. הנושא הראשון על סדר-היום הוא החלת רציפות. אני רוצה לומר לחברי הוועדה, בקשר להחלת הרציפות, אנחנו הולכים לפי סדר הגשת הבקשות - - -

אופיר פינס-פז:

	לפי סדר בקשות שר המשפטים.

היו"ר אמנון רובינשטיין:

	קודם כול, אנחנו נותנים עדיפות לממשלה, אבל אחר-כך בקשות חברי הכנסת, לפי סדר הצגתן בכנסת הקודמת, כדי שלא תהיה אפליה.
	
	ההצעה כאן היא להחיל רציפות על הצעת חוק הנוער (טיפול והשגחה) (תיקון מס' 14) (סמכות בית המשפט לנוער למנות אפוטרופוס לדין), התשנ"ח-1998. הנושא יובא היום להצבעה.
	
	מה עמדת הממשלה?

בתיה ארטמן:

	שר העבודה והרווחה בעד החלת הרציפות, אבל אנחנו שומרים לנו את הזכות בדיונים בוועדה להעיר לגבי נוסח.

היו"ר אמנון רובינשטיין:

	בהחלט.

	אני מעמיד את ההצעה להצבעה. מי בעד החלת הרציפות על הצעת החוק הזאת?

הצבעה

בעד ההצעה להחיל רציפות על הצעת חוק הנוער (טיפול והשגחה) (תיקון מס' 14)
(סמכות בית המשפט לנוער למנות אפוטרופוס לדין), התשנ"ח-1998 - רוב
נגד - אין
ההצעה להחיל דין רציפות על הצעת החוק נתקבלה.

היו"ר אמנון רובינשטיין:

	ההצעה נתקבלה פה אחד. הישיבה סגורה.

הישיבה ננעלה בשעה 10:05
